Diari Oficial de la Generalitat Valenciana


Sumari del DOGV 821, del 10-05-1988 (1988/811083)

ORDRE de 3 de maig de 1988, de la Conselleria de Treball i Seguretat Social, per la qual s'instrumenten mesures per a l'emersió de l'economia irregular.
--------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/05/03/(7)/dof/vci/html**

### Dades del document

Número de DOGV
:   821

Data del DOGV
:   10-05-1988

Secció del DOGV
:   DISPOSICIONS GENERALS

Número del document
:   1988/811083


Data del document
:   03-05-1988

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre de 3 de maig de 1988, de la Conselleria de Treball i Seguretat Social, per la qual s'acorden mesures per a l'emersió de l'economia irregular.  
El Decret 57/88, de 25 d'abril, del Consell de la Generalitat Valenciana (DOGV 2-5-88), pel qual s'estableixen diversos programes de suport per tal de crear ocupació, i que recull les orientacions del PEV II el que fa al mercat de treball, contempla entre elles les ajudes destinades a lluitar contra les formes d'economia irregular, raó per la qual es fa necessari disposar de l?instrument normatiu que faça efectives aquestes accions.  
La transcendència que té a hores d'ara l?economia irregular per a la societat valenciana no està sols en la seua existència, el volum o en què es desenvolupe en la legalitat. La rellevància del fenomen rau en certs elements de caràcter qualitatiu que tenen una considerable importància per al futur de qualsevol societat. Segons això, cal impulsar la conscienciació de la societat valenciana sobre els efectes perniciosos que, per al desenvolupament econòmic general, produeix l?existència d'activitats productives i de serveis al marge de la legalitat, promovent les condicions perquè aquelles de les susdites activitats que provinguen de la desinformació o de la inèrcia puguen regularitzar-se.  
En atenció d'aquests motius, atesa la Disposició Final Primera del Decret 57/88, de 25 d'abril, i fent ús de les facultats que confereixen la Llei 5/83, de 30 de desembre, de Govern Valencià (DOGV 30-12-83) i el Decret 36/88, de 21 de març,, del Consell de la Generalitat Valenciana (DOGV 13-4-88), pel qual s'aprova el Reglament Orgànic i Funcional de la Conselleria de Treball i Seguretat Social,  
ORDENE:  
Article 1  
S'estableix un programa d'accions que contribuesquen a l?emersió d'activitats productives i de serveis que subsisteixen sota formes irregulars d'economia.  
Aquestes accions consistiran en:  
1. Realització de campanyes d'informació destinades a divulgar els efectes negatius que impliquen les activitats irregulars per al funcionament normal de l?economia.  
2. Realització de campanyes de difusió dels diferents estímuls a la creació d'empreses, modalitats de contractació, fórmules de treball associat, etc., que puguen contribuir a la regularització del mercat de treball.  
3. Prestació d'assisténcia Tècnica o Jurídica a aquelles iniciatives empresarials dirigides a normalitzar activitats abans precàries.  
4. Finançament de projectes de caràcter excepcional i demostratiu que es revelen eficaços per a l'emersió d'activitats productives.  
Aquestes accions podran instrumentar-se d'ofici o a instància de part, i llurs destinataris seran aquelles empreses, associacions i federacions, o els seus associats, que despleguen les activitats, en tot o en part, en l'àmbit de l'economia irregular.  
Article 2  
Les accions descrites en els punts 1 i 2 de l'article anterior, les gestionarà directament la Conselleria de Treball i Seguretat Social o el Conveni o l'acord amb entitats públiques o privades sense finalitat lucrativa.  
Article 3  
Les sol·licituds d'ajuts contemplades en els punts 3 i 4 de l'article 1 es presentaran directament en la Direcció General d'Ocupació i Cooperació; s'hi farà constar clarament la finalitat i ho detallarà escaientment els diferents projectes.  
Quan l?expedient estigués incomplet, atés l'art. 71 de la Llei de Procediment Administratiu, es podrà requerir el sol·licitant perquè complete la documentació en el termini màxim de 10 dies.  
La Direcció General d'Ocupació i Cooperació podrà demanar els informes tècnics que considere avinents, abans de resoldre-hi.  
Article 4  
La Direcció General d'Ocupació i Cooperació dictarà Resolució accedint en tot o en part a les ajudes sol·licitades, podent subvencionar la totalitat del que s'hi ha sol·licitat.  
DISPOSICIO ADDICIONAL  
El control dels ajuts concedits a l?empara d'aquesta Ordre correspondrà a la Conselleria de Treball i Seguretat Social, en les Direccions Territorials de la qual, els agents socials del PEV-II, podran emetre els informes que consideren avinents en tots i cadascun dels expedients.  
Posteriorment, se'n donarà trasllat a la Comissió de Seguiment del PEV-II, creada per Decret del Consell de la Generalitat Valenciana 8/1988, de 25 de gener, perquè ho conega i considere.  
DISPOSICIO FINAL  
Aquesta Ordre vigirà l?endemà de la publicació en el Diari Oficial de la Generalitat Valenciana. Tanmateix, durant aquest primer any de vigència tindrà efectes des de 1'1 de gener de 1988.  
València, a 3 de maig de 1988.  
El Conseller de Treball i Seguretat Social,  
MIGUEL DOMENECH PASTOR


Còpia Permalink ELI